title: Odluka Vijeća (EU) 2019/1028 od 14. lipnja 2019. o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina

text:
                  24.6.2019

                  HR

                  Službeni list Europske unije

                  L 167/24

         ODLUKA VIJEĆA (EU) 2019/1028
         od 14. lipnja 2019.
         o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 3. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu s njegovim člankom 31. stavkom 2.

                     (2)

                     Sporazum je sklopljen 17. svibnja 2019. Odlukom Vijeća (EU) 2019/848 (2).

                     (3)

                     Na temelju članka 7. stavka 1. Sporazuma Vijeće članova Međunarodnog vijeće za masline („Vijeće članova”) treba donositi odluke o izmjeni trgovinskih normi koje se primjenjuju na maslinova ulja i ulja komine maslina.

                     (4)

                     Vijeće članova tijekom svojeg 109. zasjedanja od 17. do 21. lipnja 2019. treba donijeti odluke o izmjeni trgovinskih normi koje se primjenjuju na maslinova ulja i ulja komina maslina.

                     (5)

                     Primjereno je utvrditi stajalište koje treba zauzeti u ime Unije u okviru Vijeća članova jer će odluke koje treba donijeti imati pravne učinke na Uniju u pogledu međunarodne trgovine s drugim članovima Međunarodnog vijeća za masline (IOC) te će moći presudno utjecati na sadržaj prava Unije, konkretno na tržišne standarde za maslinovo ulje koje donosi Komisija na temelju članka 75. Uredbe (EU) br. 1308/2013 Europskog parlamenta i Vijeća (3).

                     (6)

                     Odluke koje treba donijeti Vijeće članova odnose se na izmjenu naslova, granica preciznosti, kromatograma, mjera preciznosti i upućivanja na druge dokumente. O tim odlukama opsežno su raspravljali znanstvenici i tehnički stručnjaci u području maslinova ulja iz Komisije i iz država članica. Tim odlukama pridonijet će se međunarodnom usklađivanju normi za maslinovo ulje te će se uspostaviti okvir kojim će se osigurati pošteno tržišno natjecanje u trgovini proizvodima iz sektora maslinova ulja. Stoga bi te odluke trebalo poduprijeti, a zbog njih će biti potrebne izmjene Uredbe Komisije (EEZ) br. 2568/91 (4).

                     (7)

                     Ako donošenje tih odluka od strane Vijeća članova tijekom njegova 109. zasjedanja bude odgođeno zbog nemogućnosti pojedinih članova da daju odobrenje, stajalište navedeno u Prilogu ovoj Odluci trebalo bi zauzeti u ime Unije u okviru mogućeg postupka donošenja odluka od strane Vijeća članova razmjenom prepiske, u skladu s člankom 10. stavkom 6. Sporazuma. Postupak donošenja odluka razmjenom prepiske trebalo bi pokrenuti prije sljedećeg redovnog zasjedanja Vijeća članova u studenome 2019.

                     (8)

                     Kako bi se zaštitili interesi Unije, predstavnicima Unije u Vijeću članova trebalo bi dopustiti da na 109. zasjedanju Vijeća članova zahtijevaju odgodu donošenja odluka o izmjeni trgovinskih normi koje se primjenjuju na maslinova ulja i ulja komine maslina ako nove znanstvene ili tehničke informacije iznesene prije ili tijekom tog zasjedanja dovedu u pitanje stajalište koje treba zauzeti u ime Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća članova tijekom njegova 109. zasjedanja od 17. do 21. lipnja 2019. ili u okviru postupka donošenja odluka od strane Vijeća članova razmjenom prepiske, koji treba pokrenuti prije njegova sljedećeg redovnog zasjedanja u studenome 2019., u pogledu trgovinskih normi koje se primjenjuju na maslinova ulja i ulja komine maslina navedeno je u Prilogu.

            Članak 2.
            Ako postoji vjerojatnost da će na stajalište iz članka 1. utjecati nove znanstvene ili tehničke informacije iznesene prije ili tijekom 109. zasjedanja Vijeća članova, Unija zahtijeva da se donošenje odluka o izmjeni trgovinskih normi koje se primjenjuju na maslinova ulja i ulja komine u Vijeću članova odgodi dok se ne utvrdi stajalište Unije na temelju tih novih informacija.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 14. lipnja 2019.

                  Za Vijeće

                  Predsjednik

               E.O. TEODOROVICI

            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).

            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).

            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (4)  Uredba Komisije (EEZ) br. 2568/91 od 11. srpnja 1991. o karakteristikama maslinovog ulja i ulja komine maslina te o odgovarajućim metodama analize (SL L 248, 5.9.1991., str. 1.).

            PRILOG
            Unija na 109. zasjedanju Vijeća članova od 17. do 21. lipnja 2019. ili u okviru postupka donošenja odluka od strane Vijeća članova razmjenom prepiske, koji treba pokrenuti prije njegova sljedećeg redovnog zasjedanja u studenome 2019., podupire sljedeće izmjene metoda IOC-a:

                        —

                        revizija metode COI/T.20/Dok. br. 19/Rev. 5 („Spektrofotometrijsko ispitivanje u ultraljubičastom području”) uklanjanjem apsolutne vrijednosti i izmjenom mjera preciznosti,

                        —

                        revizija metode COI/T.20/Dok. br. 42-2/Rev. 3 („Mjere preciznosti metoda analize koje je donijelo Međunarodno vijeće za masline”) izmjenom mjera preciznosti povezanih s metodama COI/T.20/Dok. br. 19 i COI/T.20/Dok. br. 26,

                        —

                        revizija metode COI/T.20/Dok. br. 26/Rev.4 („Određivanje sastava i sadržaja sterola i alkoholnih spojeva kapilarnom plinskom kromatografijom”) izmjenom naslova, granica preciznosti i kromatograma.

                  Predstavnici Unije u Vijeću članova mogu dogovoriti tehničke prilagodbe drugih metoda ili dokumenata IOC-a bez daljnje odluke Vijeća ako te tehničke prilagodbe proizlaze iz izmjena iz prvog stavka.


title: Odluka Vijeća (EU) 2019/1029 od 18. lipnja 2019. o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 i 145, prijedlozima izmjena Globalnih tehničkih pravilnika br. 15 i 19, prijedlogu izmjene Zajedničke rezolucije M.R.2, prijedlogu jednog novog pravilnika UN-a i prijedlozima izmjena ovlaštenja za razvijanje globalnih tehničkih pravilnika

text:
                  24.6.2019

                  HR

                  Službeni list Europske unije

                  L 167/27

         ODLUKA VIJEĆA (EU) 2019/1029
         od 18. lipnja 2019.
         o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 i 145, prijedlozima izmjena Globalnih tehničkih pravilnika br. 15 i 19, prijedlogu izmjene Zajedničke rezolucije M.R.2, prijedlogu jednog novog pravilnika UN-a i prijedlozima izmjena ovlaštenja za razvijanje globalnih tehničkih pravilnika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”). Revidirani sporazum iz 1958. stupio je na snagu 24. ožujka 1998.

                     (2)

                     Odlukom Vijeća 2000/125/EZ (2) Unija je pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

                     (3)

                     U skladu s člankom 1. Revidiranog sporazuma iz 1958. i člankom 6. Usporednog sporazuma, Upravni odbor Revidiranog sporazuma iz 1958. i Izvršni odbor Usporednog sporazuma („relevantni odbori UNECE-a”) mogu donijeti, kako je primjenjivo, prijedloge izmjena pravilnika UN-a br. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 i 145, prijedloge izmjena Globalnih tehničkih pravilnika br. 15 i 19, prijedlog izmjene Zajedničke rezolucije M.R.2, prijedlog jednog novog pravilnika UN-a i prijedloge izmjena ovlaštenja za razvijanje globalnih tehničkih pravilnika („megaodluku”).

                     (4)

                     Na 178. zasjedanju Svjetskog foruma, koji će se održati od 24. do 28. lipnja 2019., relevantni odbori UNECE-a trebaju donijeti megaodluku u vezi s administrativnim odredbama i jednakim tehničkim propisima za homologaciju te o globalnim tehničkim propisima za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima.

                     (5)

                     Primjereno je utvrditi stajalište koje treba zauzeti u ime Unije u okviru relevantnih odbora UNECE-a u pogledu donošenja prijedloga pravilnika UN-a jer će ti pravilnici biti obvezujući za Uniju te će moći presudno utjecati na sadržaj prava Unije u području homologacije vozila.

                     (6)

                     Direktivom 2007/46/EZ Europskog parlamenta i Vijeća (3) homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternative zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

                     (7)

                     S obzirom na iskustvo i tehnički napredak potrebno je dopuniti zahtjeve koji se odnose na određene elemente ili obilježja obuhvaćene pravilnicima UN-a br. 17, 24, 30, 44, 64, 75, 78, 79, 83, 85, 90, 115, 117, 129, 138, 139 i 140 te izmijeniti globalne tehničke pravilnike UN-a br. 15 i 19. Usto, neke odredbe pravilnika UN-a br. 14, 51, 83, 129 i 145 i Globalnog tehničkog pravilnika UN-a br. 15 potrebno je ispraviti. Konačno, potrebno je donijeti nove zahtjeve u pogledu naprednog sustava za kočenje u nuždi,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Upravnog odbora Revidiranog sporazuma iz 1958. i Izvršnog odbora Usporednog sporazuma tijekom 178. zasjedanja Svjetskog foruma koje će se održati od 24. do 28. lipnja 2019. jest da se glasuje za prijedloge navedene u Prilogu ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 18. lipnja 2019.

                  Za Vijeće

                  Predsjednik

               P. DAEA

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) ( SL L 346, 17.12.1997., str. 78.).

            (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

            (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

            PRILOG

                        Pravilnik br.

                        Naslov točke dnevnog reda

                        Oznaka dokumenta (1)

                        14

                        Prijedlog ispravka 1. dopune 6. nizu izmjena 07 Pravilnika UN-a br. 14 (sidrišta sigurnosnih pojaseva)

                        ECE/TRANS/WP.29/2019/56

                        17

                        Prijedlog dopune 1. nizu izmjena 09 Pravilnika UN-a br. 17 (čvrstoća sjedala)

                        ECE/TRANS/WP.29/2019/35

                        24

                        Prijedlog dopune 5. nizu izmjena 03 Pravilnika UN-a br. 24 (vidljive onečišćujuće tvari, mjerenje snage motora s kompresijskim paljenjem (dim iz dizelskog motora))

                        ECE/TRANS/WP.29/2019/41

                        30

                        Prijedlog dopune 21. nizu izmjena 02 Pravilnika UN-a br. 30 (gume za putnička vozila i njihove prikolice)

                        ECE/TRANS/WP.29/2019/50

                        44

                        Prijedlog dopune 16. nizu izmjena 04 Pravilnika UN-a br. 44 (sustavi za držanje djeteta)

                        ECE/TRANS/WP.29/2019/36

                        51

                        Prijedlog ispravka dopune 4. nizu izmjena 03 Pravilnika UN-a br. 51 (buka vozila kategorija M i N)

                        ECE/TRANS/WP.29/2019/51

                        64

                        Prijedlog dopune 1. nizu izmjena 03 Pravilnika UN-a br. 64 (zamjenska jedinica za privremenu uporabu, gume s produženom mobilnošću)

                        ECE/TRANS/WP.29/2019/52

                        75

                        Prijedlog dopune 18. izvornom nizu izmjena Pravilnika UN-a br. 75 (gume za motocikle/mopede)

                        ECE/TRANS/WP.29/2019/53

                        78

                        Prijedlog dopune 1. nizu izmjena 04 Pravilnika UN-a br. 78 (kočni sustavi motocikala)

                        ECE/TRANS/WP.29/2019/46

                        79

                        Prijedlog dopune 1. nizu izmjena 03 Pravilnika UN-a br. 79 (uređaj za upravljanje)

                        ECE/TRANS/WP.29/2019/73

                        83

                        Prijedlog dopune 13. nizu izmjena 06 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2019/42

                        83

                        Prijedlog dopune 9. nizu izmjena 07 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2019/43

                        83

                        Prijedlog ispravka 1. dopune 8. nizu izmjena 07 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2019/60

                        85

                        Prijedlog dopune 9. Pravilniku UN-a br. 85 (mjerenje neto snage i 30-minutne snage)

                        ECE/TRANS/WP.29/2019/44

                        90

                        Prijedlog dopune 5. nizu izmjena 02 Pravilnika UN-a br. 90 (zamjenski dijelovi kočnog sustava)

                        ECE/TRANS/WP.29/2019/47

                        115

                        Prijedlog dodatka 8 Pravilniku br. 115 (sustavi na ukapljeni naftni plin i stlačeni prirodni plin za naknadnu ugradnju)

                        ECE/TRANS/WP.29/2019/45

                        117

                        Prijedlog dopune 10. nizu izmjena 02 Pravilnika UN-a br. 117 (otpor kotrljanja guma, buka kotrljanja i prianjanje na mokroj podlozi)

                        ECE/TRANS/WP.29/2019/54

                        129

                        Prijedlog dopune 9. izvornom nizu izmjena Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/37

                        129

                        Prijedlog dopune 6. nizu izmjena 01 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/38

                        129

                        Prijedlog dopune 5. nizu izmjena 02 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/39

                        129

                        Prijedlog dopune 2. nizu izmjena 03 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/40

                        129

                        Prijedlog ispravka 3. izvorne verzije Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/58

                        129

                        Prijedlog ispravka 1. niza izmjena 03 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2019/59

                        138

                        Prijedlog dopune 1. nizu izmjena 01 Pravilnika UN-a br. 138 (tiha cestovna vozila)

                        ECE/TRANS/WP.29/2019/55

                        139

                        Prijedlog dopune 2. Pravilniku UN-a br. 139 (sustav pomoći pri kočenju – BAS)

                        ECE/TRANS/WP.29/2019/48

                        140

                        Prijedlog dopune 3. Pravilniku UN-a br. 140 (elektronički nadzor stabilnosti – ESC)

                        ECE/TRANS/WP.29/2019/49

                        145

                        Prijedlog ispravka 1. izvorne verzije Pravilnika UN-a br. 145 (sustavi sidrišta ISOFIX, sidrišta gornje sigurnosne uzice ISOFIX i i-Size sjedeća mjesta)

                        ECE/TRANS/WP.29/2019/57

                        Novi pravilnik UN-a

                        Prijedlog novog pravilnika UN-a o jedinstvenim odredbama o homologaciji motornih vozila s obzirom na napredni sustav za kočenje u nuždi (AEBS) za vozila kategorije M1 i N1

                        ECE/TRANS/WP.29/2019/61

                        Broj GTR-a

                        Naslov točke dnevnog reda

                        Oznaka dokumenta

                        15

                        Prijedlog izmjene 5. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP))

                        ECE/TRANS/WP.29/2019/62

                        15

                        Prijedlog ispravka Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP)); samo tekst na francuskom jeziku.

                        ECE/TRANS/WP.29/2019/66

                        Prijedlog ispravka izmjene 1. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP)); samo tekst na francuskom jeziku.

                        ECE/TRANS/WP.29/2019/67

                        Prijedlog ispravka izmjene 2. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP)); samo tekst na francuskom jeziku.

                        ECE/TRANS/WP.29/2019/68

                        Prijedlog ispravka izmjene 3. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP)); samo tekst na francuskom jeziku.

                        ECE/TRANS/WP.29/2019/69

                        Prijedlog ispravka izmjene 4. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP)); samo tekst na francuskom jeziku.

                        ECE/TRANS/WP.29/2019/70

                        19

                        Prijedlog izmjene 2. Globalnog tehničkog pravilnika UN-a br. 19 (postupci ispitivanja emisija nastalih isparavanjem za globalno usklađene ispitne postupke za laka vozila (EVAP WLTP))

                        ECE/TRANS/WP.29/2019/64

                        Zajednička rezolucija br.

                        Naslov točke dnevnog reda

                        Oznaka dokumenta

                        M.R.2

                        Prijedlog izmjene 1. Zajedničke rezolucije br. 2 s definicijama pogonskih sustava vozila

                        ECE/TRANS/WP.29/2019/71

                        Razno

                        Naslov točke dnevnog reda

                        Oznaka dokumenta

                        Revidirano odobrenje za razvijanje izmjene br. 2 Globalnog tehničkog pravilnika UN-a br. 16 (gume)

                        ECE/TRANS/WP.29/AC.3/48/Rev.1

                        Prijedlog izmjena odobrenja za razvijanje Globalnog tehničkog pravilnika UN-a o globalnim stvarnim emisijama tijekom vožnje

                        ECE/TRANS/WP.29/2019/72

                        Odobrenje za razvijanje novog Globalnog tehničkog pravilnika UN-a o određivanju snage elektrificiranog vozila (DEVP)

                        ECE/TRANS/WP.29/AC.3/53

               (1)  Svi dokumenti na koje se upućuje u tablici dostupni su na: http://www.unece.org/trans/main/wp29/wp29wgs/wp29gen/gen2018.html


title: Odluka Političkog i sigurnosnog odbora (ZVSP) 2019/1164 od 2. srpnja 2019. o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2019)

text:
                  8.7.2019

                  HR

                  Službeni list Europske unije

                  L 182/41

         ODLUKA POLITIČKOG I SIGURNOSNOG ODBORA (ZVSP) 2019/1164
         od 2. srpnja 2019.
         o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2005/889/ZVSP od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah) (1), a posebno njezin članak 10. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju članka 10. stavka 1. Zajedničke akcije 2005/889/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.

                     (2)

                     PSO je 8. prosinca 2017. donio Odluku (ZVSP) 2017/2430 (2), kojom je g. Günther FREISLEBEN imenovan voditeljem misije EU BAM Rafah od 4. prosinca 2017. do 30. lipnja 2018.

                     (3)

                     PSO je 3. srpnja 2018. donio Odluku (ZVSP) 2018/1004 (3), kojom se produljuje mandat g. Günthera FREISLEBENA kao voditelja misije EU BAM Rafah od 1. srpnja 2018. do 30. lipnja 2019.

                     (4)

                     Vijeće je 28. lipnja 2019. donijelo Odluku (ZVSP) 2019/1115 (4) kojom se mandat misije EU BAM Rafah produljuje od 1. srpnja 2019. do 30. lipnja 2020.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Günthera FREISLEBENA kao voditelja misije EU BAM Rafah od 1. srpnja 2019. do 30. lipnja 2020.,

               DONIO JE OVU ODLUKU:

            Članak 1.
            Mandat g. Günthera FREISLEBENA kao voditelja misije EU BAM Rafah produljuje se od 1. srpnja 2019. do 30. lipnja 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 2. srpnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 327, 14.12.2005., str. 28.

            (2)  Odluka Političkog i sigurnosnog odbora (ZVSP) 2017/2430 od 8. prosinca 2017. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/2/2017) (SL L 344, 23.12.2017., str. 9.).

            (3)  Odluka Političkog i sigurnosnog odbora (ZVSP) 2018/1004 od 3. srpnja 2018. o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2018) (SL L 180, 17.7.2018., str. 22.).

            (4)  Odluka Vijeća (ZVSP) 2019/1115 od 28. lipnja 2019. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 176, 1.7.2019., str. 6.).


title: Odluka Političkog i sigurnosnog odbora (ZVSP) 2019/1165 od 2. srpnja 2019. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2019)

text:
                  8.7.2019

                  HR

                  Službeni list Europske unije

                  L 182/43

         ODLUKA POLITIČKOG I SIGURNOSNOG ODBORA (ZVSP) 2019/1165
         od 2. srpnja 2019.
         o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1.,
         budući da:

                     (1)

                     Na temelju članka 9. stavka 1. Odluke 2013/354/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Policijske misije Europske unije za palestinska područja (EUPOL COPPS), uključujući odluku o imenovanju voditelja misije.

                     (2)

                     PSO je 28. rujna 2017. donio Odluku EUPOL COPPS/1/2017 (2) o imenovanju g. Kauka AALTOMAAE voditeljem misije EUPOL COPPS za razdoblje od 1. listopada 2017. do 30. lipnja 2018.

                     (3)

                     PSO je 3. srpnja 2018. donio Odluku EUPOL COPPS/1/2018 (3) o produljenju mandata g. Kauka AALTOMAAE kao voditelja misije EUPOL COPPS od 1. srpnja 2018. do 30. lipnja 2019.

                     (4)

                     Vijeće je 28. lipnja 2019. donijelo Odluku (ZVSP) 2019/1114 (4) kojom se misija EUPOL COPPS produljuje od 1. srpnja 2019. do 30. lipnja 2020.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Kauka AALTOMAAE kao voditelja misije EUPOL COPPS od 1. srpnja 2019. do 30. lipnja 2020.,

               DONIO JE OVU ODLUKU:

            Članak 1.
            Mandat g. Kauka AALTOMAAE kao voditelja Policijske misije Europske unije za palestinska područja (EUPOL COPPS) produljuje se od 1. srpnja 2019. do 30. lipnja 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 2. srpnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 185, 4.7.2013., str. 12.

            (2)  Odluka Političkog i sigurnosnog odbora (ZVSP) 2017/1802 od 28. rujna 2017. o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2017) (SL L 259, 7.10.2017., str. 20.).

            (3)  Odluka Političkog i sigurnosnog odbora (ZVSP) 2018/1005 od 3. srpnja 2018. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2018) (SL L 180, 17.7.2018., str. 23.).

            (4)  Odluka Vijeća (ZVSP) 2019/1114 od 28. lipnja 2019. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 176, 1.7.2019., str. 5.).


title: Odluka Komisije (EU) 2019/1168 оd 5. srpnja 2019. o imenovanju članova Odbora viših inspektora rada na novi mandat

text:
                  8.7.2019

                  HR

                  Službeni list Europske unije

                  L 182/48

         ODLUKA KOMISIJE (EU) 2019/1168
         оd 5. srpnja 2019.
         o imenovanju članova Odbora viših inspektora rada na novi mandat
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Komisije 95/319/EZ od 12. srpnja 1995. o osnivanju Odbora viših inspektora rada (1), a posebno njezin članak 5.,
         uzimajući u obzir imena kandidata koja su dostavile države članice,
         budući da:

                     (1)

                     Člankom 5. stavkom 1. Odluke 95/319/EZ predviđa se da se Odbor sastoji od jednog punopravnog člana iz svake države članice i da se za svakog punopravnog člana može imenovati jedan zamjenik.

                     (2)

                     Člankom 5. stavkom 2. te odluke predviđa se da punopravne članove i zamjenike članova Odbora imenuje Komisija na prijedlog država članica.

                     (3)

                     Člankom 5. stavkom 3. te odluke predviđa se da mandat članova Odbora traje tri godine i da članovi Odbora mogu biti ponovno imenovani.

                     (4)

                     Prethodni mandat članova Odbora završio je 31. prosinca 2018.

                     (5)

                     Komisija stoga mora imenovati članove Odbora na temelju prijedloga država članica na razdoblje od tri godine,

               DONIJELA JE OVU ODLUKU:

            Članak 1.

               (1)   Osobe navedene u Prilogu ovoj Odluci imenuju se punopravnim članovima i zamjenicima članova Odbora viših inspektora rada na razdoblje od tri godine od 1. siječnja 2019. do 31. prosinca 2021.

               (2)   Popis članova objavljuje se u Službenom listu Europske unije u informativne svrhe.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 5. srpnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 188, 9.8.1995., str. 11.

            PRILOG

                        Država članica

                        Punopravni član

                        Zamjenik člana

                        Belgija

                        g. Paul TOUSSEYN

                        g. Luc VAN HAMME

                        Bugarska

                        gđa Miroslava ANGELOVA

                        gđa Irena DIMITROVA

                        Češka

                        g. Rudolf HAHN

                        g. Pavel HEISIG

                        Danska

                        gđa Vibe WEST

                        gđa Annemarie KNUDSEN

                        Njemačka

                        g. Kai-Michael SCHÄFER

                        g. Helmut GOTTWALD

                        Estonija

                        gđa Maret MARIPUU

                        gđa Silja SOON

                        Irska

                        g. Mark CULLEN

                        g. P.J. CLAFFEY

                        Grčka

                        gđa Panagiota KATSAKIORI

                        gđa Chrysoula TOUFEKOULA

                        Španjolska

                        gđa Mariá Soledad SERRANO PONZ

                        g. Adrián GONZÁLEZ MARTÍN

                        Francuska

                        g. Laurent VILBOEUF

                        gđa Jessy PRETTO

                        Hrvatska

                        g. Miroslav BABIĆ

                        g. Branko MESIĆ

                        Italija

                        g. Danilo PAPA

                        gđa Roberta FABRIZI

                        Cipar

                        g. Anastassios YIANNAKI

                        g. Aristodemos ECONOMIDES

                        Latvija

                        g. Renārs LŪSIS

                        gđa Linda MATISĀNE

                        Litva

                        g. Jonas GRICIUS

                        gđa Dalia LEGIENE

                        Luksemburg

                        g. Marco BOLY

                        gđa Patrice FURLANI

                        Mađarska

                        g. Péter NESZTINGER

                        g. Dániel MOLNÁR

                        Malta

                        g. Mark GAUCI

                        g. Vincent ATTARD

                        Nizozemska

                        g. M.J. (Marc) KUIPERS

                        g. Rits DE BOER

                        Austrija

                        gđa Gertrud BREINDL

                        gđa Alexandra MARX

                        Poljska

                        g. Wiesław LYSZCZEK

                        g. Bogdan DRZASTWA

                        Portugal

                        gđa Maria Luísa TORRES DE ECKENROTH GUIMARÃES

                        gđa Maria Fernanda FERREIRA CAMPOS

                        Rumunjska

                           Od 1. siječnja 2019. do 2. lipnja 2019.:

                        g. Dantes Ioan BRATU

                        g. Ioan Cosmin CONSTANTIN

                           Od 3. lipnja 2019.:

                        g. Mihail Adrian OPRESCU

                        Slovenija

                        g. Jadranko GRLIĆ

                        g. Slavko KRIŠTOFELC

                        Slovačka

                        g. Karol HABINA

                        gđa Miroslava Mošonová

                        Finska

                        g. Raimo ANTILA

                        g. Arto TERONEN

                        Švedska

                        g. Håkan OLSSON

                        gđa Pia ZÄTTERSTRÖM

                        Ujedinjena Kraljevina

                        g. David SNOWBALL

                        gđa Kären CLAYTON


Odluka Komisije od 16/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9430 - Apollo Management, L.P. / VIVAT) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)